कन्या राशि वालों का रुका हुआ इनकम सोर्स शुरू हो सकता है, वृश्चिक राशि वालों को मिलेगा सितारों का साथ
Aaj Ka Rashifal (Horoscope Today) | Daily Rashifal (21st June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 21 जून, बुधवार को पुष्य नक्षत्र होने से मातंग नाम का शुभ योग बन रहा है। जिससे वृष राशि वालों के लिए दिन अच्छा है। समस्याएं खत्म हो सकती हैं। मिथुन राशि वालों को रुका हुआ पैसा मिल सकता है।
21 जून, बुधवार को पुष्य नक्षत्र होने से मातंग नाम का शुभ योग बन रहा है। जिससे वृष राशि वालों के लिए दिन अच्छा है। समस्याएं खत्म हो सकती हैं। मिथुन राशि वालों को रुका हुआ पैसा मिल सकता है। कन्या राशि वालों का रुका हुआ इनकम सोर्स शुरू हो सकता है।
वृश्चिक राशि वालों को सितारों का साथ मिलेगा। फायदे वाला दिन रहेगा। रुके काम निपटाने के लिए कुंभ राशि वालों का दिन अच्छा है। इनके अलावा बाकी राशियों पर सितारों का मिलाजुला असर रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- खुशनुमा दिन व्यतीत होगा। काफी समय से चल रही व्यस्तता से राहत पाने के लिए रुचि पूर्ण कार्यों में कुछ समय व्यतीत करें। कुछ प्रतिष्ठित लोगों के साथ मेल-मुलाकात के अवसर बनेंगे तथा संपर्क दायरा भी विस्तृत होगा। इस समय निवेश संबंधी कार्यों में भी ध्यान दें।
नेगेटिव- व्यस्तता के बावजूद पारिवारिक जिम्मेदारियां को अनदेखा न करें। बाहरी लोगों के साथ मेलजोल करते समय ध्यान रखें, कि घर की कोई महत्वपूर्ण बात सार्वजनिक हो सकती है। विद्यार्थी व्यर्थ की बातों की वजह से अपने लक्ष्य से भटक सकते हैं।
व्यवसाय- आर्थिक मामलों पर ज्यादा ध्यान देने की जरूरत है। जल्दबाजी में लिया फैसला नुकसानदायक हो सकता है। काबिलियत के दम पर नई उपलब्धियां और ऑर्डर मिल सकते हैं। सरकारी सेवारत लोगों को कोई महत्वपूर्ण कार्यभार मिलने से प्रसन्नता रहेगी।
लव- घर में आपसी प्रेम और सामंजस्य बना रहेगा। प्रेम संबंधों में बनाए रखने के लिए कुछ समय और विश्वास दोनों जरूरी हैं।
स्वास्थ्य- घर के बुजुर्गों के स्वास्थ्य को लेकर लापरवाही ना बरतें। इस समय उन्हें इलाज और भावनात्मक सहयोग दोनों जरूरी हैं।
भाग्यशाली रंग- लाल, भाग्यशाली अंक- 9
वृष - पॉजिटिव- मन मुताबिक तरीके से दिन बीतेगा। समस्याएं धीरे-धीरे हल होती नजर आएंगी। धार्मिक और आध्यात्मिक गतिविधियों में समय बिताने से तनाव खत्म हो सकता है। प्रॉपर्टी या व्हीकल खरीदी-बिक्री का काम होगा।
नेगेटिव- कहीं भी हस्ताक्षर या पेपर संबंधी कोई भी कार्य करते समय बहुत अधिक सावधान रहें। आपकी जरा सी लापरवाही बहुत अधिक नुकसान का कारण बन सकती है। किसी रिश्तेदार की मदद भी करनी पड़ सकती है, और उस वजह से अपने व्यक्तिगत कार्यों से भी समझौता करना पड़ेगा।
व्यवसाय- व्यवसाय में छोटी-मोटी चुनौतियां आएंगी। साझेदारी से जुड़े बिजनेस में पारदर्शिता रखना जरूरी है। किसी भी असमंजस की स्थिति में अनुभवी लोगों की सलाह पर अमल करना फायदेमंद रहेगा। ऑफिस में चल रही राजनीति से दूर रहे।
लव- पारिवारिक माहौल खुशनुमा रहेगा। प्रेम संबंधो को विवाह के लिए पारिवारिक अनुमति लेने का अनुकूल समय है।
स्वास्थ्य- गलत खानपान की वजह से पेट खराब हो सकता है। अपनी दिनचर्या को व्यवस्थित जरूरी है।
भाग्यशाली रंग- गुलाबी, भाग्यशाली अंक- 8
मिथुन - पॉजिटिव- रुका हुआ पैसा आज हासिल हो सकता है। घर में रिश्तेदारों का आना-जाना लगा रहेगा। आपसी मेल मिलाप सबको खुशी प्रदान करेगा। कोई सरकारी मामला चल रहा है, तो किसी किसी प्रभावशाली व्यक्ति की मदद से उसका कोई हल निकल सकता है।
नेगेटिव- प्रैक्टिकल रहें, क्योंकि कुछ लोग स्वार्थ साधने के लिए आपका इस्तेमाल करेंगे। महिला वर्ग अपने ससुराल पक्ष के साथ संबंध मधुर बनाकर रखें। कभी-कभी आपके गुस्से और गलत शब्दों के प्रयोग रिश्ते खराब भी कर सकते हैं।
व्यवसाय- व्यवसाय में मनोनुकूल परिणाम हासिल करने के लिए बहुत अधिक मेहनत मशक्कत की जरूरत है। गतिविधियां कुछ धीमी रहेंगी। मीडिया अथवा फोन द्वारा आपको कोई व्यवसाय संबंधी महत्वपूर्ण सूचना भी मिल सकती है।
लव- पति-पत्नी के संबंधों में मधुरता रहेगी तथा घर में भी उचित सामंजस्य भी बना रहेगा। प्रेम संबंधों में प्रगाढ़ता बढ़ेगी।
स्वास्थ्य- इस समय वर्तमान वातावरण से अपना बचाव रखना जरूरी है। शारीरिक और मानसिक थकान हावी रहेगी।
भाग्यशाली रंग- बादामी, भाग्यशाली अंक- 5
कर्क - पॉजिटिव- आज का दिन कुछ राहत वाला रहेगा। मनोनुकूल परिणाम मिलने से थकान के बावजूद चुस्ती बनी रहेगी। फाइनेंस अथवा निवेश संबंधी गतिविधियों फिर भी ध्यान दे। घर में कोई मांगलिक कार्य संबंधी भी योजना बन सकती है। कोई रुका हुआ सरकारी काम बन जाने से मन प्रफुल्लित रहेगा।
नेगेटिव- आज व्यर्थ की घूमने फिरने व मौज मस्ती में अपना समय व्यतीत ना करें । आप इसकी वजह से आपके काफी महत्वपूर्ण कार्य रुक सकते हैं। संतान पक्ष को लेकर भी किसी प्रकार की चिंता रहेगी। कुछ समय उनके लिए भी व्यतीत करना आवश्यक है।
व्यवसाय- बिजनेस संबंधित नई योजना या काम शुरू न करें। क्योंकि अभी कामयाबी मिलने की संभावना नहीं है। बेहतर होगा कि जैसा वर्तमान में चल रहा है उसी पर अपना ध्यान केंद्रित रखें। मेहनत ज्यादा रहेगी। कोई कागजात ना मिलने से दिक्कत आ सकती हैं।
लव- घर के मामले में अधिक हस्तक्षेप ना करें। क्योंकि इससे घर का वातावरण बिगड़ सकता है। घर के सदस्यों को भी कुछ स्वतंत्रता की आवश्यकता है।
स्वास्थ्य- स्वास्थ्य ठीक रहेगा। परंतु तनाव व थकान से बचने के लिए आराम भी लेना आवश्यक है।
भाग्यशाली रंग- सफेद, भाग्यशाली अंक- 1
सिंह - पॉजिटिव- आज का दिन महिलाओं के लिए विशेष तौर पर बेहतरीन परिणाम देने वाला है। किसी पारिवारिक संबंधी गंभीर मुद्दे पर विचार-विमर्श होगा। जिसका नतीजा भी सकारात्मक रहेगा। विद्यार्थी तथा युवा वर्ग अपनी मेहनत और और प्रयासों के अनुकूल परिणाम हासिल कर लेंगे।
नेगेटिव- बच्चों की किसी गलती पर मेरी और शांति से समझाएं। गुस्से और डांट फटकार से उनके मनोबल में कमी आएगी। किसी के साथ भी फिजूल बहस में पड़ने से अपना ही नुकसान होगा तथा समय व्यर्थ होगा। घर के वरिष्ठ सदस्य का मान-सम्मान बनाए रखें।
व्यवसाय- कार्यस्थल पर कुछ चुनौतियां तथा परेशानियां आएगी, परंतु आप अपने साहस और हिम्मत द्वारा उन्हें हल भी कर लेंगे। प्रॉपर्टी संबंधी कार्यों में पेपर आदि अच्छी तरह चेक कर ले। नौकरी में सहयोगीयों के मामले में हस्तक्षेप ना करें। कोई इंक्वायरी आदि भी हो सकती हैं।
लव- पारिवारिक समस्याओं को आपसी सामंजस्य द्वारा सुलझाने का प्रयास करें। प्रेम संबंधों के मामलों में भी एक दूसरे के प्रति सम्मान रखना जरूरी है।
स्वास्थ्य- दिन का कुछ समय व्यायाम, ध्यान आदि के लिए भी निकालें। अत्यधिक कार्यभार की वजह से पैरों में दर्द और सूजन की समस्या बढ़ सकती हैं। उचित आराम भी लेना जरूरी है।
भाग्यशाली रंग- पीला, भाग्यशाली अंक- 6
कन्या - पॉजिटिव- कोई रुका हुआ इनकम सोर्स शुरू हो सकता है। प्रॉपर्टी अथवा घर के सुख सुविधा संबंधी वस्तुओं की खरीदारी पर अधिकतर समय व्यतीत होगा। बच्चों को आपके मार्गदर्शन में कोई निर्णय लेने में आसानी होगी और उनका मनोबल भी बढ़ेगा।
नेगेटिव- आलस की वजह से आप कुछ महत्वपूर्ण काम नजरअंदाज कर सकते हैं और इस कारण आपका नुकसान भी होगा। समझदारी और सावधानी से काम लेने का समय है। दूसरों के मामलों में हस्तक्षेप ना ही करें। आलोचना करने वालों की तरफ ध्यान न देकर अपने काम से मतलब रखें।
व्यवसाय- कारोबारी गतिविधियां व्यवस्थित रहेंगे। व्यवसायिक पार्टियों के साथ संबंधों को और अधिक मजबूत करने का प्रयास करें। यह संबंध भविष्य में लाभदायक साबित होंगे। पार्टनरशिप में किसी नए प्रोजेक्ट पर काम शुरू होगा।
लव- दांपत्य जीवन सुखद रहेगा। घर की व्यवस्था को बेहतर बनाने के लिए किए गए प्रयास सफल रहेंगे। लव पार्टनर के साथ डेट का अवसर मिलेगा।
स्वास्थ्य- स्वास्थ्य ठीक रहेगा। परंतु थोड़ी सी भी समस्या होने पर तुरंत डॉक्टर से सलाह अवश्य लें।
भाग्यशाली रंग- आसमानी, भाग्यशाली अंक- 3
तुला - पॉजिटिव- पैतृक संबंधी विवाद चल रहा है तो उसे सुलझाने के लिए अच्छा समय है। सामाजिक क्षेत्र पर आपकी छवि बहुत ही प्रतिष्ठित रहेगी। विद्यार्थियों को भी शिक्षा व करियर से संबंधित समस्याओं का कोई ना कोई समाधान अवश्य मिल जाएगा।
नेगेटिव- छोटी से छोटी बात को भी लापरवाही में ना लें। आर्थिक मामलों में काफी सूझबूझ व सोच-विचार करने की जरूरत है। किसी भी विपरीत परिस्थिति में अपने गुस्से व आक्रोश पर काबू बनाकर रखें। भाइयों के साथ संबंध मधुर बनाकर रखना आपकी जिम्मेदारी है।
व्यवसाय- व्यवसाय संबंधी पुरानी योजना पूरी होने की उम्मीद है। उधार दिया पैसा कलेक्ट करने के लिए दिन अच्छा है। किंतु अन्य व्यवसायियों के साथ किसी बात को लेकर कहासुनी भी हो सकती हैं। नौकरीपेशा लोगों को अचानक किसी यात्रा पर जाना पड़ेगा।
लव- दांपत्य जीवन में आपसी सामंजस्य सुखद रहेगा। प्रेम संबंधों में किसी प्रकार की नकारात्मक बात से दूरियां आ सकती हैं।
स्वास्थ्य- गर्मी से अपना बचाव रखें। माइग्रेन व सिर दर्द की वजह से दिनचर्या अस्त-व्यस्त हो जाएगी। गरिष्ठ तथा तला भुना खानपान लेने से परहेज रखें।
भाग्यशाली रंग- सफेद, भाग्यशाली अंक- 7
वृश्चिक - पॉजिटिव- लाभदायक समय है। अपने संपर्क सूत्र को और अधिक मजबूत करें। कोई राजनैतिक उपलब्धि प्राप्त हो सकती है। साथ ही आय में भी वृद्धि होगी। वरिष्ठ लोगों का सहयोग और स्नेह आपके ऊपर बना रहेगा। परिजनों के साथ डिनर आदि का भी प्रोग्राम बनेगा।
नेगेटिव- पड़ोसियों के साथ किसी बात को लेकर कहासुनी होने की आशंका है। जिसकी वजह से आपकी मान-हानि हो सकती है। बेहतर होगा कि इन मामलों से दूर ही रहे। युवाओं को अपने कंपटीशन संबंधित तैयारी में और अधिक मेहनत करनी होगी।
व्यवसाय- लाभदायक ग्रह स्थिति बनी हुई है। अगर व्यवसाय संबंधी कोई महत्वपूर्ण निर्णय लेने का अनुकूल समय है। कारोबारी मामलों में व्यस्तता बनी रहेगी। मशीनरी आदि से जुड़े व्यवसाय आज फायदे की स्थिति में रहेंगे। कोई शुभ व महत्वपूर्ण यात्रा संपन्न होने की संभावना है।
लव- पति-पत्नी के बीच खुशनुमा संबंध रहेंगे। प्रेमी-प्रेमिका को मुलाकात का अवसर मिलेगा।
स्वास्थ्य- स्वास्थ्य उत्तम रहेगा। परंतु वर्तमान परिस्थितियों की वजह से अपना ध्यान रखना अति आवश्यक है।
भाग्यशाली रंग- बादामी, भाग्यशाली अंक- 9
धनु - पॉजिटिव- आज के शुभ समाचार से चिंता दूर होगी। पिछले कुछ समय से चल रही भागदौड़ से भी राहत मिलेगी। आप अपनी सोच व बुद्धिमत्ता से हर समस्या का हल प्राप्त करने में सक्षम रहेंगे। किसी संत या अपने गुरु के सानिध्य में रहना आपको मानसिक शांति प्रदान करेगा।
नेगेटिव- जिम्मेदारियां का बोझ बढ़ सकता है, बेहतर होगा कि अपनी कार्य प्रणाली को व्यवस्थित रखें। परंतु आपका ज्यादा अनुशासित स्वभाव अन्य लोगों के लिए परेशानी का कारण बन सकता है। इस समय किसी भी प्रकार की यात्रा करना नुकसानदायक रहेगा।
व्यवसाय- कारोबारी गतिविधियां समय पर पूरी हो जाएंगी। कार्यक्षेत्र में आपके काम करने का जोश और जज्बा गजब का रहेगा, लेकिन गैर कानूनी काम से बचें, वरना फंस सकते हैं। ऑफिस में शांतिपूर्ण माहौल रहेगा।
लव- दांपत्य जीवन में कुछ तालमेल बनाकर रखने में दिक्कत रहेगी। शांति और धैर्य से समाधान निकालें। प्रेम संबंधों के मामले में निराशा रह सकती है।
स्वास्थ्य- पिछले कुछ समय से चल रही स्वास्थ्य संबंधी परेशानी में सुधार आएगा। और आप अपने आपको पूर्ण स्वस्थ महसूस करेंगे।
भाग्यशाली रंग- केसरिया, भाग्यशाली अंक- 5
मकर - पॉजिटिव- घर तथा व्यवसाय में उचित सामंजस से बनाकर रखने से आप अपने व्यक्तिगत गतिविधियों के लिए भी समय निकाल पाएंगे। आप शारीरिक और मानसिक रूप से ऊर्जावान महसूस करेंगे। प्रॉपर्टी के खरीद-फिरोख्त संबंधी कोई कार्य भी संपन्न होने की संभावना है।
नेगेटिव- कोई महत्वपूर्ण कार्य किसी लापरवाही की वजह से अधूरा भी रह सकता है। पारिवारिक माहौल में चल रहे तनाव को आपसी सहयोग द्वारा सुलझाने की कोशिश करें। दूसरों की मदद के साथ-साथ अपने कार्यों पर भी ध्यान दें।
व्यवसाय- बिजनेस की गतिविधियां यथावत चलती रहेगी तथा आय का कोई रुका हुआ साधन भी पुन शुरू होगा। लेकिन गैर कानूनी तथा जोखिम वाले कार्यों से दूर रहें। नौकरी पेशा लोगों को कोई अनचाहा कार्यभार मिलने से मुश्किलों का सामना करना पड़ेगा।
लव- पति-पत्नी के मध्य चल रहे तनाव का असर घर परिवार पर भी पड़ सकता है। अविवाहितों के लिए कोई अच्छा रिश्ता आ सकता है।
स्वास्थ्य- कफ संबंधी समस्या बढ़ सकती है। लापरवाही ना करें। आयुर्वेदिक चीजों का सेवन बहुत ही उचित रहेगा।
भाग्यशाली रंग- गुलाबी, भाग्यशाली अंक- 6
कुंभ - पॉजिटिव- आज आपको किसी प्रियजन द्वारा कोई जानकारी पूर्ण समाचार मिलेगा। यह समय अपने रुके हुए कार्यों को पूरा करने के लिए बहुत ही अनुकूल है। विशेष मुद्दों पर विचार विमर्श भी होगा। सोसाइटी से संबंधित किसी किसी विवादित मामले में आपका प्रस्ताव निर्णायक रहेगा।
नेगेटिव- बच्चों की किसी नकारात्मक गतिविधि से मन कुछ विचलित भी रहेगा। आपके बनते कामों में अक्सर रुकावटें आने का कारण आपका आलस और लापरवाही होता हैं। अपने इन अवगुणों पर सुधार करें। घर के वरिष्ठ सदस्य भी किसी बात को लेकर असंतोष की स्थिति में रहेंगे।
व्यवसाय- कार्यस्थल पर अपनी उपस्थिति अनिवार्य रखें तथा सभी गतिविधियों पर भी ध्यान दें, क्योंकि किसी कर्मचारी का नकारात्मक रवैया माहौल को खराब कर सकता है पार्टनरशिप संबंधित व्यवसाय में कुछ बदलाव संबंधी योजनाएं बनेंगी। सरकारी सेवारत लोग मनोनुकूल कार्यभार पाएंगे।
लव- घर का माहौल सुखद और शांतिपूर्ण बना रहेगा। किसी पुराने मित्र से मुलाकात होगी तथा पुरानी यादें भी ताजा होंगी।
स्वास्थ्य- जोड़ों के दर्द की समस्या परेशान करेगी। व्यायाम और योगा को अपनी दिनचर्या में अवश्य शामिल करें।
भाग्यशाली रंग- नीला, भाग्यशाली अंक- 7
मीन - पॉजिटिव- आज किसी बड़े लाभ की उम्मीद है। कोई कोर्ट केस चल रहा है तो उसका फैसला आपके पक्ष में होने की संभावना है। इसलिए अपने पक्षों को मजबूत करके रखें। मित्र अथवा संबंधियों के साथ गेट-टूगेदर संबंधी खुशनुमा प्रोग्राम बनेगा।
नेगेटिव- अफवाह पर ध्यान ना दें तथा अपने कार्यों को पूरा करने में ही अपनी ताकत लगाएं। किसी पड़ोसी या बाहरी व्यक्ति के साथ कहासुनी हो सकती हैं। बेहतर होगा कि अपने काम से मतलब रखें। स्थान परिवर्तन के लिए किए गए प्रयासों में कुछ ना कुछ व्यवधान रहेंगे।
व्यवसाय- व्यवसाय से संबंधित अपने महत्वपूर्ण काम तय समय पर निपटने की कोशिश करें। समय ज्यादा अनुकूल तो नहीं है, परंतु फिर भी गतिविधियों में कुछ सुधार अवश्य आएगा। ऑफिस में किसी कर्मचारी की वजह से प्रोजेक्ट में दिक्कतें आ सकती हैं।
लव- विवाहित जीवन खुशनुमा बना रहेगा। तथा कोई पारिवारिक महत्वपूर्ण कार्य भी आपके मार्गदर्शन में संपन्न होगा। व्यर्थ के प्रेम संबंध में अपना समय और पैसा खराब ना करें।
स्वास्थ्य- पेट संबंधी कोई दिक्कत महसूस होगी। बाहर के खाने-पीने की चीजों से परहेज करें।
भाग्यशाली रंग- जामुनी, भाग्यशाली अंक- 4